  Туспуктэм: vk.com (Владимир Соловьёв) Майя Бывальцева Сарапул ёросысь Нечкино черкоугртын «Культура» йӧскалык ӵектосъя пуктэм лулчеберт юртэз усьтӥзы. Со сярысь Удмуртиысь тӧролэн но кивалтэтлэн пресс-службазы ивортӥз. Выль юртын 170 учкисьёслы чаклам зал, круужокъёслы висъетъёс, гримёркаос лэсьтӥзы. Муниципал кылдытэтын улӥсь 1 сюрс 800-лэсь трос адями аслыз кельшымон ужрадъёсы ветлыны быгатоз. Лулчеберет юртын 14 клуб огазеяськонъёс кылдытэмын, отчы 233 адями ветлэ. Со сяна, кык йӧскалык центръёс ужало: Удмурт лулчебертъя «Кам тулкымъёс» центр но Ӟуч лулчебертъя «Беоловодье» центр. Отын ужасьёс калык кырӟанъёсты, выжыкылъёсты, дауркылъёсты, шудонъёсты люкало-гожъяло, йылолъёсты улӟыто. Та уже быдэ вуымтэосты но кыско. Оглом, лулчебрет юртын араз 180-лэсь трос ужрадъёс ортчытъяло, отчы 7 сюрслэсь ятыр адями ветлэ. Доразы тросгес куноосты кыскон понна Нечкиноысь лулчеберет юртын ужад но лулчеберт туризмез азинтыны малпало. Тодэ вайытом, «Лулчеберт» йӧскалык ӵектосъя туэ куинь лулчеберт юртъёс усьтозы. Оштолэзе Алнаш ёросысь Улын Сыръезь гуртын корка пырон шудӥзы ни. Куарусёнэ Каракулдино ёросысь Галаново черкогуртын выль лулчеберт юрт усьтыны мапало. Тегъёс: Лулчеберет лэсьтӥськон Сарапул йӧскалыкӵектосъёс  